
           REPUBLIKA HRVATSKA

SPLITSKO-DALMATINSKA ŽUPANIJA 

                  OPĆINA ŠOLTA 

PREDMET:    

Odluka o visini naknade za prijenos prava vlasništva na nekretninama u k.o. Grohote, odricanju od potraživanja od komunalnog doprinosa i bespovratnom financiranju troškova priključenja na komunalnu infrastrukturu  za izgradnju stambenih zgrada po Programu društveno poticajne stanogradnje

PRAVNI TEMELJ: 
Članak 48. stavak 2.  Zakona o lokalnoj i područnoj (regionalnoj) samoupravi («Narodne novine» br. 33/01, 60/01i 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članak 28. Statuta Općine Šolta ('' Službeni glasnik Općine Šolta '' br. 06/21)​​
PREDLAGATELJ:                          OPĆINSKI NAČELNIK

NADLEŽNOST ZA DONOŠENJE:      OPĆINSKO VIJEĆE OPĆINE ŠOLTA

       Na temelju članka 48. stavka 2.  Zakona o lokalnoj i područnoj (regionalnoj) samoupravi («Narodne novine» br. 33/01, 60/01i 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 28. Statuta Općine Šolta ('' Službeni glasnik Općine Šolta '' br. 06/21)​​, Općinsko vijeće Općine Šolta na sjednici održanoj dana        2023. godine, donijelo je

ODLUKU

 o visini naknade za prijenos prava vlasništva na nekretninama u k.o. Grohote, odricanju od potraživanja od komunalnog doprinosa i bespovratnom financiranju 
troškova priključenja na komunalnu infrastrukturu  za izgradnju stambenih zgrada po Programu društveno poticajne stanogradnje
Članak 1.

Ovom  Odlukom o visini naknade za prijenos prava vlasništva na nekretninama u k.o. Grohote, odricanju od potraživanja od komunalnog doprinosa i bespovratnom financiranju troškova priključenja na komunalnu infrastrukturu  za izgradnju stambenih zgrada po Programu društveno poticajne stanogradnje ( u daljnjem tekstu: Odluka ) uređuje se način podmirenja troškova za građevinsko zemljište, uređenje komunalne infrastrukture i priključke na infrastrukturu za izgradnju stambenih zgrada po Programu društveno poticajne stanogradnje u Grohotama.
Članak 2.

Tržišna vrijednost zemljišta označenog kao kat.čest. 652/3 k.o. Grohote,  kat. čest. 652/2  k.o. Grohote i kat. čest. 652/1 k.o. Grohote, sve upisane u zk. ul. 2784 K.O. Grohote , koje je Općina Šolta prenjela u vlasništvo Agenciji za pravni promet i posredovanje nekretninama na temelju Ugovora o prijenosu prava vlasništva br. 36-06-PPV-2019, KLASA: 943-01/17-01/01, URBROJ: 2181/03-03-19-50 od 16. travnja 2019. godine, radi izgradnje dviju višestambenih zgrada u Grohotama , iznosi 170.000,00 EUR-a sukladno  Procjembenom elaboratu tržišne  vrijednosti nekretnine broj : 11-03/2023 izrađen od tvrtke Supervision d.o.o., stalni sudski vještak za graditeljstvo i procjenu nekretnina Žarko Čuvalo mag. ing. aedif.
Utvrđuje se da se nekretnine iz stavka 1. ovog članka prenose bez naknade.  

Članak 3.

Općina Šolta je oslobodila Agenciju za pravni promet i posredovanje nekretnina (APN), Savska cesta 41, Zagreb (OIB:69331375926) plaćanja komunalnog doprinosa u 100% iznosu za gradnju stambenih zgrada iz članka 1. ove Odluke obujma 1.921,65 m3 Rješenjem, KLASA:UP/I 361-03/22-01/40, URBROJ: 2181-49-01-23-4 od 08. 02. 2023. godine.

Odredbom članka 9. Odluke o komunalnom doprinosu Općine Šolta („Službeni glasnik Općine Šolta", broj 01/19) određena je jedinična cijena komunalnog doprinosa za stambene objekte u III. zoni u iznosu od 30,00 kn/m3 . 

Obujam na koji se obračunava komunalni doprinos za stambenu zgradu je 1.921,65 m3 što pomnoženo sa 30,00 kn/m3 iznosi 57.649,50 kn (7.651,40 eura). 
Članak 4.

Općina Šolta sufinancirati će bespovratnim sredstvima troškove priključenja predmetnih stambenih zgrada na komunalnu infrastrukturu.
Članak 5.

Ovlašćuje se Općinski načelnik Općine Šolta na sklapanje Dodatka Ugovoru o prijenosu prava vlasništva br. 36-06-PPV-2019.

Članak 6.

Ova Odluka stupa na snagu prvog dana od dana objave u »Službenom glasniku Općine Šolta«.

KLASA:  

URBROJ: 2181-49-01-23-
Grohote,  

                                                                                    Predsjednik Općinskog vijeća 

                                                                                             Teo Tomić, dipl.iur.
DOSTAVITI:

1. Agenciju za pravni promet i posredovanje nekretnina (APN), Savska cesta 41, Zagreb, poštom preporučeno

2.  Službeni glasnik Općine Šolta, za objavu.

3.  Arhiva, ovdje.

